CELEX: 32008D0548
Language: ro
Date: 2008-06-24 00:00:00
Title: 2008/548/CE: Decizia Comisiei din 24 iunie 2008 de autorizare a ajutoarelor acordate de Finlanda în sectorul semințelor și al semințelor de cereale pentru anii de recoltă 2007 și 2008 [notificată cu numărul C(2008) 2700]

4.7.2008   
            
            
               RO
            
            
               Jurnalul Oficial al Uniunii Europene
            
            
               L 176/13
            
         
      DECIZIA COMISIEI
   
   din 24 iunie 2008
   de autorizare a ajutoarelor acordate de Finlanda în sectorul semințelor și al semințelor de cereale pentru anii de recoltă 2007 și 2008
   [notificată cu numărul C(2008) 2700]
   (Numai textele în limbile finlandeză și suedeză sunt autentice)
   (2008/548/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1947/2005 al Consiliului din 23 noiembrie 2005 privind organizarea comună a piețelor în sectorul semințelor și de abrogare a Regulamentelor (CEE) nr. 2358/71 și (CEE) nr. 1674/72 (1), în special articolul 8 alineatul (2) primul paragraf,
   întrucât:
   
               (1)
            
            
               Prin scrisoarea datată 17 decembrie 2007, Guvernul finlandez a solicitat autorizare pentru a acorda ajutoare agricultorilor, în perioada 2007-2010, pentru anumite cantități de soiuri de semințe și de semințe de cereale produse numai în Finlanda, datorită condițiilor climatice specifice. Prin scrisorile datate 16 ianuarie și 20 februarie 2008, au fost furnizate informații suplimentare.
            
         
               (2)
            
            
               În conformitate cu articolul 8 alineatul (2) al doilea paragraf din Regulamentul (CE) nr. 1947/2005, Finlanda trebuie să transmită Comisiei, până la 31 decembrie 2008 cel târziu, un raport detaliat privind rezultatele ajutoarelor autorizate. Pentru a nu introduce anticipări în această reexaminare intermediară, ajutoarele pot fi acordate în acest stadiu numai pentru semințele cultivate în 2007 și 2008.
            
         
               (3)
            
            
               Finlanda solicită autorizare pentru a acorda ajutoare la hectar pentru anumite suprafețe cultivate cu semințe din speciile Gramineae (erbacee) și Leguminosae (leguminoase), prevăzute în anexa XI la Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a Regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 (2), cu excepția speciei Phleum pratense L. (timoftică), precum și pentru anumite suprafețe cultivate cu semințe de cereale.
            
         
               (4)
            
            
               Ajutoarele propuse trebuie să îndeplinească cerințele stabilite la articolul 8 din Regulamentul (CE) nr. 1947/2005. Ajutoarele privesc soiuri de semințe și de semințe de cereale pentru cultivare în Finlanda, care sunt adaptate condițiilor climatice din această țară și care nu se cultivă în alte state membre. Autorizarea Comisiei ar trebui să se limiteze la soiurile incluse în lista soiurilor finlandeze, care se produc numai în Finlanda.
            
         
               (5)
            
            
               Comisia ar trebui să fie informată în legătură cu măsurile luate de Finlanda în scopul respectării limitelor prevăzute în prezenta decizie,
            
         ADOPTĂ PREZENTA DECIZIE:
   Articolul 1
   Finlanda este autorizată să acorde ajutoare, în perioada 1 ianuarie 2007-31 decembrie 2008, cultivatorilor stabiliți pe teritoriul său, care produc semințele certificate și semințele de cereale certificate menționate în anexa la prezenta decizie, în limitele sumelor stabilite în respectiva anexă.
   Autorizarea privește exclusiv soiurile incluse în catalogul național finlandez și care se cultivă numai în Finlanda.
   Articolul 2
   Finlanda ia măsuri pentru a asigura, prin intermediul unui sistem adecvat de control, acordarea ajutoarelor numai pentru soiurile menționate în anexa la prezenta decizie.
   Articolul 3
   Finlanda trimite Comisiei o listă cu soiurile certificate vizate, precum și orice modificări ale respectivei liste, și informează Comisia cu privire la suprafețele și cantitățile de semințe și de semințe de cereale pentru care se acordă ajutoarele.
   Articolul 4
   Prezenta decizie se aplică de la 1 ianuarie 2007.
   Articolul 5
   Prezenta decizie se adresează Republicii Finlanda.
   
      Adoptată la Bruxelles, 24 iunie 2008.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 312, 29.11.2005, p. 3. Regulament modificat prin Regulamentul (CE) nr. 1247/2007 (JO L 282, 26.10.2007, p. 1).
   
      (2)  JO L 270, 21.10.2003, p. 1. Regulament modificat ultima dată prin Regulamentul (CE) nr. 479/2008 (JO L 148, 6.6.2008, p. 1).
   
      ANEXĂ
      Semințe
      
                  Suprafață eligibilă
               
               
                  :
               
               
                  Suprafață cultivată cu semințe certificate de Gramineae (erbacee) și Leguminosae (leguminoase) din speciile menționate în anexa XI la Regulamentul (CE) nr. 1782/2003, cu excepția speciei Phleum pratense L. (timoftică).
               
            
                  Ajutor maxim la hectar
               
               
                  :
               
               
                  220 EUR
               
            
                  Buget maxim
               
               
                  :
               
               
                  442 200 EUR
               
            Semințe de cereale
      
                  Suprafață eligibilă
               
               
                  :
               
               
                  Suprafață cultivată cu semințe certificate de grâu, ovăz, orz și secară.
               
            
                  Ajutor maxim la hectar
               
               
                  :
               
               
                  73 EUR
               
            
                  Buget maxim
               
               
                  :
               
               
                  2 190 000 EUR